Onnie verdwyn terwyl sy vir vriendin wag | Maroela Media
Toni Inggs, Jayde se suster, het aan Maroela Media gesê Jayde het omstreeks 06:30 buite die Stellen Glen-veiligheidskompleks in Kabega Park gestaan en wag vir haar vriendin om haar op te laai vir werk. Volgens Inggs het Jayde en die vriendin op WhatsApp gesels en die vriendin het laat weet sy is amper daar.
Jayde het egter nooit die laaste boodskap gelees nie waarna die vriendin haar probeer bel het en agtergekom het haar foon was af. Daar is later geld uit Jayde se bankrekening onttrek in Kwanobuhle buite Uitenhage. Jayde is ŉ onderwyseres in Uitenhage en sy en haar vriendin maak weekliks beurte met saamrygeleenthede.
Volgens Inggs het inwoners van die veiligheidskompleks glo gesien dat Jayde ŉ grys baadjie aangehad het.
Ao. Alvin Labans, woordvoerder van die polisie, het bevestig dat daar geld uit Jayde se bankrekening onttrek is. Hy het gesê ŉ saak is aanhangig gemaak en dat die polisie dit ondersoek. Hy kon nie in dié stadium bevestig of daar moontlik kringtelevisiekameras by die kompleks is waar Jayde woon en of die beeldmateriaal al nagegaan is nie.
Ek hoop met my hele hart dat die Here haar sal beskerm. Mag sy spoedig en ongedeerd gevind word!!
Mag sy spoedig gevind word!
Hierdie land is in een groot gemors!Hoop net sy is veilig.
Liewe hemel ek het nie ‘n goeie gevoel hieroor nie, ek dink nie sy sal weer terugkom nie. Moet tog nooit buite die veiligheids komplekse staan en wag nie. Wag binnekant totdat jou vervoer opdaag en gaan dan uit vir jou eie veiligheid en beskerming.
Bid dievolgende:Demone:wat Jayde gevangene hou in die naam van Jesus laat haar vry AMEN
Ons bid ook vir haar veilige bewaring. Sterkte aan vriende en familie wat hierdeur geraak word.